Langlaagte-myn: Nóg myners na oppervlak gebring | Maroela Media
Die polisie het Woensdag gesê minstens drie van die onwettige myners wat in 'n mynskag in Langlaagte in Johannesburg vasgekeer is, is dood.
'n Groep mense het verlede week onwettig in die goudmyn by die George Harrison-park ingegaan en is sedertdien ondergronds vasgekeer. Verskeie ander mense is later ook in die myn in om die vasgekeerdes te probeer red. Dit is nie duidelik hoeveel mense deel van die eerste groep was wat in die myn ingegaan het nie.
Noodreddingswerkers het Maandag die liggaam van een van die onwettige myners na die oppervlak gebring. Hulle het nóg 'n myner gered wat in 'n kritieke toestand na die Helen Joseph-hospitaal geneem is.
Dinsdagnag het vriende en familie van die vasgekeerde myners ondergronds gegaan en nog twee liggame na die oppervlak gebring nadat die polisie en die reddingsdienste die reddingsoperasie afgelas het. Daar is sedertdien vasgestel dat die mans wat aanvanklik onwettig in die myn ingegaan het almal Zimbabwiese burgers is.
Kapt. Kay Makhubele, woordvoerder van die polisie, het gesê vier van die onwettige myners is Sondag in hegtenis geneem toe hulle uit die myn gekom het, gevolg deur nog drie inhegtenisnemings Maandag. "Die sewe verdagtes sal almal teregstaan op aanklagte wat verband hou met onwettige mynbedrywighede en sal binnekort in die Johannesburg-landdroshof verskyn," het Makhubele gesê.
"Die liggame van die onwettige myners wat dood is sal na die regeringslykshuis in Hillbrow geneem word," het hy gesê.
Mosebenzi Zwane, minister van minerale hulpbronne, het Maandag die myn besoek en die families van die vasgekeerde myners versoek om nie "onopgeleide" mense ondergronds te stuur om die vasgekeerdes te red nie.
Ngqabutho Mabhena, voorsitter van die Zimbabwean Community in South Africa, het die Suid-Afrikaanse regering gekritiseer omdat hy die reddingspoging opgeskort het. "Die Suid-Afrikaanse regering het die besluit geneem om die reddingsoperasie op te skort en beweer daar is niemand in die myn nie. Ons het egter bewyse daar is inderdaad mense in die myn is," het Mabhena gesê.
"Dit is na ons mening arrogansie in die ergste graad. [Minister Zwane] het gister hier aangekom en die families toegespreek sonder om met hulle in gesprek te tree. Hy het geensins belanggestel om met die mense te praat wat in hierdie myn werk nie."
Mabhena het gesê die myners se liggame sal teruggeneem word Zimbabwe toe om begrawe te word.
Wat de drommel! Onwettig in die land-onwettig ondergronds-diewe van minerale hulpbronne-misbruik van swaarverdiende belastingbetalersgeld (vir die reddingsaksies) en dan het Mabhena voorwaar die vermetelheid om te se die minister is "arrogant"! Wie het het hom aangestel as woordvoerder namens wie-ook-al! Kragtie man! Dit sou beter wees om eerder 'n Ronald Trumpkarakter aan bewind te gehad het wat grense kon sluit en vir 'n slag na ons eie mense kan omsien!
Hahaha moet nie 'onopgeleide' mense stuur om hulle te gaan haal nie? Julle kan bly wees hulle het enigiemand gestuur om hulle te gaan haal. Sover ek weet is onwettige mynbedrywighede 'n kriminele oortreding, hoekom moet ons al ons Resources gebruik vir onwettige myners uit ander lande wat hier kom kriminele dade pleeg? Die families van hierdie mense moet aanspreeklik gehou word vir die onkostes aangegaan om die myners te gaan uithaal, wat se behandeling verwag julle in SA? VERSOEK nogals? Wat se regte het onwettige myners en hulle gesinne uit ander lande in SA? Dis arrogant om die minste… Lees meer »
ek gee nie om wie daar in die myn vasgekeer is nie, maar as hulle nog bewyse het dat daar wel mense nog onder die myn vasgekeer is, hoekom red hulle nie die mense nie???? Watse tipe Minister is hy dan? Dis swak man!!!
Hulle moet die dooies net daar los as waarskuwing vir die ander wat kom… Nou kos dit ons weer 'n spul geld om hulle daar uit te vis, en te begrawe. Hulle families moet onmiddellik gedeporteer word terug na die lande waarvandaan hulle kom. Miemie, ek dink hy is 'n "goeie" minister, die klomp goed het geweet waarvoor hulle hulself inlaat, deur daar in te gaan, maar hulle wil net gaan steel, so hulle gee nie om vir die moontlike gevare nie. Daar is mos altyd iemand om agter hulle skoon te vee..
Ag Miemie, waar val jy uit?! Daardie mense as Zimbabwe-burgers (onwettige immigrante) het in die eerste plek niks te soeke in 'n ander land se myne nie!